Башлыса Урал ‑ Волга буйы төрки теленә тәржемә ителгән дини китаптар осрай : Т.Ялсығолдоң “ Рисаләи Ғәзизә ” ( 1795 ; “ Ғәзизәгә хат ” ) китабы – Аллаяр суфыйҙың “ Ҫабат әл ‑ ғажизин ” ( “ Көсһөҙҙәр ныҡлығы ” ) китабына комментарийҙар ; Ғ.Соҡоройҙың “ Дибжаи Фаиза ” ( “ Фаиза китабына инеш ” ) китабында – Аллаяр суфый әҫәрҙәре тәржемәһе һәм уларға шиғри комментарийҙар ; Ә.Ҡарғалының “ Тәржемәи хажи Әбелмәних әл ‑ бистәүиәс Сәғиди ” ( 1845 ; “ Сәйет биҫтәһе хажийы Әбелмәнихтең тәржемәләре ” ) китабына ингән Ҡөрьәндән алынған риүәйәттәрҙең һәм хәҙистәрҙең шиғри тәржемәләре , Ш.ЗәкиҙеңАттар , Науаи , Сәғди , Физули , Фирҙәүси һ.б. әҫәрҙәре тәржемәләре .